Dipesalema 96 | Baebele ya mo Internet | Thanolo ya Lefatshe le Lesha
96 Opelelang Jehofa pina e ntšha.+Opelelang Jehofa, lona lotlhe batho ba lefatshe.+ 2 Opelelang Jehofa, bakang+ leina la gagwe.Bolelang dikgang tse di molemo tsa poloko+ ya gagwe letsatsi le letsatsi. 3 Bolelang kgalalelo ya gagwe mo ditšhabeng,+Ditiro tsa gagwe tse di gakgamatsang+ mo ditšhabeng tsotlhe. 4 Gonne Jehofa o mogolo+ e bile o tshwanelwa thata ke go bakwa.O boitshega go feta medimo e mengwe yotlhe.+ 5 Gonne medimo yotlhe ya ditšhaba ke medimo e e se nang mosola;+Mme fa e le Jehofa ene, o dirile magodimo.+ 6 Seriti le bontlentle di fa pele ga gagwe;+Nonofo le bontle di mo lefelong la gagwe le le boitshepo.+ 7 Nayang Jehofa, lona malapa a ditšhaba,+Nayang Jehofa kgalalelo le nonofo.+ 8 Nayang Jehofa kgalalelo ya leina la gagwe;+Tsholang mpho mme lo tsene mo malwapeng a gagwe.+ 9 Ikobeleng Jehofa ka mokgabo o o boitshepo;+Nnang mo ditlhabing tse di botlhoko thata ka ntlha ya gagwe, lona lotlhe batho ba lefatshe.+ 10 Buang mo ditšhabeng lo re: “Jehofa e setse e le kgosi.+Naga e e ungwang le yone e tlhomamisiwa ka thata gore e se ka ya reketlisiwa.+O tla seka kgang ya ditšhaba ka thokgamo.”+ 11 A magodimo a ipele, a lefatshe le itumele.+A lewatle le dume jaaka maru le se se tletseng mo go lone.+ 12 A naga e e atlhameng e itumele le sotlhe se se mo go yone.+Mme gape a ditlhare tsotlhe tsa sekgwa di ponyege ka boipelo+ 13 Fa pele ga ga Jehofa. Gonne o tlile;+Gonne o tlile go atlhola lefatshe.+O tla atlhola naga e e ungwang ka tshiamo+Le ditšhaba ka boikanyegi+ jwa gagwe.